**«Ανάκτηση κτηρίου ηγουμενίου και συνοδικού και αποκατάσταση της λίθινης βάσης του στη νότια πυρίκαυστη πτέρυγα της Ιεράς Μονής Τιμίου Προδρόμου Σερρών»**

Το υπό υλοποίηση έργο περιλαμβάνει εργασίες αποκατάστασης του κτιρίου του Ηγουμενείου-Συνοδικού, το οποίο αποτελεί τμήμα της νότιας πτέρυγας της Ι. Μονής Τιμίου Προδρόμου Σερρών. Το ανώτερο τμήμα της νότιας πτέρυγας καταστράφηκε από πυρκαγιά το Δεκέμβριο του 2010.

Η πρόταση ανάκτησης του κτιρίου Ηγουμενείου–Συνοδικού αποκαθιστά το λίθινο περίγραμμα της εξωτερικής νότιας οχυρωματικής λιθοδομής του περιβόλου και των εσωτερικών εγκάρσιων συνδέσεων της. Αναδεικνύει την παλαιά Πύλη σε σημαντικό δομικό στοιχείο οργάνωσης της εσωτερικής αυλής του Μοναστηριού. Η αίθουσα του Συνοδικού ανακτάται στην ίδια θέση και με τα ίδια γεωμετρικά χαρακτηριστικά με αυτή του 18ου αιώνα, αποκαθίσταται ο αρχικός της διάκοσμος και γίνεται διάνοιξη των φεγγιτών της ανώτερης στάθμης που είχαν κλειστεί σε νεότερη φάση. Παράλληλα, εξασφαλίζονται οι αναγκαίοι χώροι υποδοχής και φιλοξενίας της Μονής. Στο χώρο των υπογείων, μετά την πλήρη αποκατάσταση των λίθινων τμημάτων, προτείνεται η ανάκτηση της συνολικής τους επιφάνειας 360 τ.μ. και η λειτουργία τους ως χώρος σκευοφυλακίου και προβολής της ιστορικής εξέλιξης της Μονής. Κατασκευάζεται πλήρης ΗΜ εγκατάσταση.

Συνολικός. Προϋ/μός Επένδυσης: 949.647 €

Έναρξη: 22/02/2019

Λήξη: 30/06/2023

Ταμείο: Ευρωπαϊκό Ταμείο Περιφερειακής Ανάπτυξης (ΕΤΠΑ)